CELEX: C2006/131/20
Language: el
Date: 2006-06-03 00:00:00
Title: Υπόθεση C-201/04: Απόφαση του Δικαστηρίου (δεύτερο τμήμα ) της  23ης Φεβρουαρίου 2006  (αίτηση εκδόσεως προδικαστικής αποφάσεως του Hof van beroep te Antwerpen) — Belgische Staat κατά Molenbergnatie NV (Κοινοτικός τελωνειακός κώδικας — Εκ των υστέρων είσπραξη εισαγωγικών και εξαγωγικών δασμών — Υποχρέωση γνωστοποιήσεως στον οφειλέτη του ποσού των οφειλόμενων δασμών αμέσως μόλις βεβαιωθεί και πριν από την παρέλευση της τριετούς προθεσμίας από την ημερομηνία γένεσης της οφειλής — Έννοια της  ισχύουσας διαδικασίας )

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/11
            
         Απόφαση του Δικαστηρίου (δεύτερο τμήμα ) της 23ης Φεβρουαρίου 2006 (αίτηση εκδόσεως προδικαστικής αποφάσεως του Hof van beroep te Antwerpen) — Belgische Staat κατά Molenbergnatie NV
   (Υπόθεση C-201/04) (1)
   
   (Κοινοτικός τελωνειακός κώδικας - Εκ των υστέρων είσπραξη εισαγωγικών και εξαγωγικών δασμών - Υποχρέωση γνωστοποιήσεως στον οφειλέτη του ποσού των οφειλόμενων δασμών αμέσως μόλις βεβαιωθεί και πριν από την παρέλευση της τριετούς προθεσμίας από την ημερομηνία γένεσης της οφειλής - Έννοια της «ισχύουσας διαδικασίας»)
   (2006/C 131/20)
   Γλώσσα διαδικασίας: η ολλανδική
   Αιτούν δικαστήριο
   Hof van beroep te Antwerpen
   Διάδικοι στην υπόθεση της κύριας δίκης
   Belgische Staat
   κατά
   Molenbergnatie NV
   Αντικείμενο της υποθέσεως
   Αίτηση εκδόσεως προδικαστικής αποφάσεως — Hof van beroep te Antwerpen Ερμηνεία του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1) — Διαχρονική εφαρμογή — Είσπραξη τελωνειακής οφειλής που γεννήθηκε πριν από τη δυνατότητα εφαρμογής του κανονισμού — Ερμηνεία του άρθρου 221 του Κοινοτικού Τελωνειακού Κώδικα — Υποχρέωση γνωστοποιήσεως στον οφειλέτη του ποσού των οφειλομένων από αυτόν δασμών από τη στιγμή της βεβαιώσεώς του και υποχρέωση γνωστοποιήσεως του ποσού αυτού εντός προθεσμίας τριών ετών από την ημερομηνία γενέσεως της τελωνειακής οφειλής
   Διατακτικό της αποφάσεως
   
               1)
            
            
               Μόνον οι διαδικαστικοί κανόνες των άρθρων 217 έως 232 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα που τέθηκαν σε ισχύ μετά την 1η Ιανουαρίου 1994 έχουν εφαρμογή στην είσπραξη τελωνειακής οφειλής που γεννήθηκε μετά την ημερομηνία αυτή.
            
         
               2)
            
            
               Το άρθρο 221, παράγραφος 1, του κανονισμού 2913/92 επιτάσσει να γίνει η βεβαίωση του ποσού των εισαγωγικών ή εξαγωγικών δασμών πριν από τη γνωστοποίηση στον οφειλέτη.
            
         
               3)
            
            
               Μετά την παρέλευση της προθεσμίας του άρθρου 221, παράγραφος 3, του κανονισμού 2913/92, η αξίωση προς είσπραξη της τελωνειακής οφειλής παραγράφεται υπό την επιφύλαξη της εξαιρέσεως του ίδιου αυτού άρθρου, γεγονός που ισοδυναμεί με παραγραφή της ίδιας της οφειλής και, συνεπώς, με απόσβεσή της. Λαμβανομένου υπόψη του κανόνα κατά τον τρόπο αυτό, το άρθρο 221, παράγραφος 3, πρέπει να θεωρηθεί, αντίθετα με τις παραγράφους 1 και 2 του ίδιου άρθρου, ως ουσιαστική διάταξη και δεν μπορεί, επομένως, να έχει εφαρμογή στην είσπραξη τελωνειακής οφειλής που γεννήθηκε πριν από την 1η Ιανουαρίου 1994. Όταν ή τελωνειακή οφειλή γεννήθηκε μετά την 1η Ιανουαρίου 1994, η εν λόγω οφειλή μπορεί να διέπεται μόνον από τους ισχύοντες κατά την ημερομηνία αυτή κανόνες περί παραγραφής ακόμη και αν η διαδικασία εισπράξεως της οφειλής κινήθηκε μετά την 1η Ιανουαρίου 1994.
            
         
               4)
            
            
               Τα κράτη μέλη δεν υποχρεούνται να θεσπίσουν ειδικούς διαδικαστικούς κανόνες όσον αφορά τη διαδικασία σύμφωνα με την οποία πρέπει να γίνει η γνωστοποίηση στον οφειλέτη του ποσού των εισαγωγικών ή εξαγωγικών δασμών, εφόσον μπορούν να εφαρμοστούν για την εν λόγω γνωστοποίηση οι εσωτερικοί διαδικαστικοί κανόνες γενικής εφαρμογής που εξασφαλίζουν στον οφειλέτη την προσήκουσα πληροφόρηση και του παρέχουν τη δυνατότητα, έχοντας πλήρη γνώση της υποθέσεως, να υπερασπίσει τα δικαιώματά του.
            
         
      (1)  ΕΕ C179 της 10.07.2004.